નવી દિલ્હી: સરકારે પાછલાં કેટલાંક વર્ષથી ચાલી આવતી એપ્રિલથી માર્ચ મહિનાના નાણાકીય વર્ષની વર્તમાન પરંપરા તોડવાની કવાયત હાથ ધરી છે. સરકારે નાણાં વિભાગના પૂર્વ મુખ્ય આર્થિક સલાહકાર શંકર આચાર્યની અધ્યક્ષતામાં એક ચાર સભ્યની સમિતિની રચના કરી છે અને વર્તમાન એપ્રિલથી માર્ચ મહિનાના નાણાકીય વર્ષની વ્યવહારિકતા ચકાસવા જણાવ્યું છે. ૧ એપ્રિલથી ૩૧ માર્ચના વર્તમાન નાણાકીય વર્ષની વ્યવસ્થા બદલાય તો ફેબ્રુઆરીમાં રજૂ થતા બજેટની પણ વ્યવસ્થા બદલવી પડે. નાણાં વિભાગે આ કમિટીને ૩૧ ડિસેમ્બર સુધી રિપોર્ટ સોંપવા જણાવ્યું છે.